Sirdaryo viloyatida qishloq xoʻjaligi ekin yerlaridan yanada samarali foydalanish chora-tadbirlari toʻgʻrisida
(resolution, 2019-08-19)

Sirdaryo viloyatida qishloq xoʻjaligi sohasini rivojlantirish, zamonaviy boshqaruv tizimini yoʻlga qoʻyish hisobiga paxta-toʻqimachilik klastyerlari tashkil etildi. Mavjud yer maydonlaridan samarali foydalanish, ayniqsa, eksportbop mahsulotlar yetishtirish boʻyicha bir qator ishlar amalga oshirildi. Xususan, viloyatda anor yetishtirish va uni qayta ishlash yoʻlga qoʻyildi, shuningdek, eksportbop poliz mahsulotlari hisoblangan qovun va tarvuz yetishtirish hamda baliq va baliq mahsulotlarini ishlab chiqarish boʻyicha boy tajribalardan samarali foydalanish choralari belgilandi. Shu bilan birga, Sirdaryo viloyatida oʻtkazilgan xatlov natijalariga koʻra, jami 19 238 gektar, shu jumladan 10 203 gektar sugʻoriladigan yerlar va 9 035 gektar foydalanilmayotgan boʻz va yaylov yer maydonlari mavjudligi aniqlandi. Sirdaryo viloyatida yer maydonlaridan samarali foydalanishni tashkil etish, jumladan, irrigatsiya va melioratsiya tadbirlarini amalga oshirish, kollektor-drenaj tarmoqlarini tozalash, sugʻorish uchun artezian quduqlarini qazish hisobiga yerlarni toʻliq oʻzlashtirish, eksportbop ekinlarni joylashtirish hamda yaylov va boʻz yerlarda chorvachilikni rivojlantirish maqsadida Vazirlar Mahkamasi qaror qiladi: 1. Sirdaryo viloyati hokimligi tomonidan viloyatdagi foydalanilmayotgan 19 238 gektar qishloq xoʻjaligi yer maydoni oʻzlashtirish uchun, jumladan: 5 852 gektar yer maydoni Vazirlar Mahkamasining “Fermer xoʻjaliklari va boshqa qishloq xoʻjaligi korxonalari yer maydonlarini maqbullashtirish hamda qishloq xoʻjaligi ekin yerlaridan samarali foydalanishga doir qoʻshimcha chora-tadbirlar toʻgʻrisida” 2019-yil 9-yanvardagi 14-son qaroriga asosan fermer xoʻjaliklari va boshqa qishloq xoʻjaligi korxonalarining yer maydonlarini maqbullashtirish jarayonida fermer xoʻjaliklari va boshqa qishloq xoʻjaligi korxonalariga; 1259 gektar yer maydoni “Indorama agro” masʼuliyati cheklangan jamiyati xorijiy korxonasiga; 461 gektar yer maydoni parrandachilik va boshqa tarmoqlarni rivojlantirish uchun tadbirkorlik subyektlariga ajratib berilganligi maʼlumot uchun qabul qilinsin. 2. Oʻzbekiston Respublikasi Qishloq xoʻjaligi vazirligi, Yer resurslari, geodeziya, kartografiya va davlat kadastri davlat qoʻmitasi, Suv xoʻjaligi vazirligi, Iqtisodiyot va sanoat vazirligi, Innovatsion rivojlanish vazirligi, “Oʻzbekiston temir yoʻllari” aksiyadorlik jamiyati va Sirdaryo viloyati hokimligi tomonidan ishlab chiqilgan Sirdaryo viloyatidagi foydalanilmayotgan qishloq xoʻjaligi yerlaridan samarali foydalanishni tashkil etishga doir manzilli chora-tadbirlar dasturi 1-ilovaga muvofiq tasdiqlansin. 3. Sirdaryo viloyati hokimligining Sirdaryo viloyati Mirzaobod tumani hududidagi zaxira yerlardan “Oʻzbekiston temir yoʻllari” aksiyadorlik jamiyatiga qishloq xoʻjaligi mahsulotlari yetishtirish uchun 10 000 gektar yer maydoni ajratish toʻgʻrisidagi taklifi maʼqullansin. 4. 2019-yilda Sirdaryo viloyatida foydalanilmasdan zaxirada turgan yaylov va boʻz yerlarda chorvachilikni rivojlantirish boʻyicha amalga oshiriladigan loyihalar 2-ilovaga muvofiq tasdiqlansin. 5. Sirdaryo viloyati hokimligi: oʻn kun muddatda “Oʻzbekiston temir yoʻllari” aksiyadorlik jamiyatiga foydalanish uchun Sirdaryo viloyati Mirzaobod tumani hududidagi zaxira yerlaridan 10 000 gektar, shu jumladan 7 545 gektar foydalanilmayotgan, 2455 gektar foydalanilayotgan qishloq xoʻjaligi yer maydoni ajratish toʻgʻrisida qaror qabul qilsin; 2019-yilda tuman hokimliklari zaxirasidagi 4 121 gektar qishloq xoʻjaligi yerlarini tashabbuskorlarga belgilangan tartibda ajratib berish va ulardan samarali foydalanishni tashkil etish choralarini koʻrsin. 6. Sirdaryo viloyati hokimligi va “Oʻzbekiston temir yoʻllari” aksiyadorlik jamiyati manfaatdor vazirlik va idoralar bilan birgalikda mazkur qaror bilan tasdiqlangan chora-tadbirlar dasturida belgilangan tadbirlarning oʻz vaqtida, toʻliq va samarali amalga oshirilishini taʼminlasin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari ― transport vaziri A.J. Ramatov, Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha maslahatchisi A.D. Vaxabov va Sirdaryo viloyati hokimi Gʻ.Gʻ. Mirzayev zimmasiga yuklansin. T/r Amalga oshiriladigan tadbirlar Ijro muddati Moliyalashtirishmanbai Masʼullar 1. Sirdaryo viloyatida zaxirada turgan qishloq xoʻjaligi yerlarini samarali foydalanish uchun“Oʻzbekiston temir yoʻllari” AJ hamda boshqa tashabbuskorlarga ajratish 1. “Oʻzbekiston temir yoʻllari” AJga foydalanish uchun Mirzaobod tumani hududidagi zaxira yerlardan 10000 gektar, shu jumladan 7545 gektar foydalanilmayotgan, 2455 gektar foydalanilayotgan qishloq xoʻjaligi yer maydonini ajratish toʻgʻrisida viloyat va tuman hokimligining qarorini qabul qilish. 2019-yil 30-avgustgacha - Sirdaryo viloyati hokimligi,Mirzaobod tumani hokimligi 2. Sirdaryo viloyatida foydalanishdan chiqib ketgan va tuman hokimliklari zaxirasida turgan 4121 gektar qishloq xoʻjaligi yerlarida chorvachilik va meva-sabzavotchilikni rivojlantirish loyihalarini ishlab chiqish va mazkur loyihalarga talabgorlardan arizalar qabul qilish; talabgorlar oʻrtasida tanlov oʻtkazish va gʻolib tashabbsukorlarni aniqlash. 2019-yil 31-avgust - Sirdaryo viloyati hokimligi, Boyovut, Guliston, Oqoltin, Sardoba, Sirdaryo va Xovos tumanlari hokimliklari 3. Tanlovda gʻolib deb topilgan talabgorlarga Boyovut tumanida 953 gektar, Guliston tumanida 586 gektar, Oqoltin tumanida 272 gektar, Sardoba tumanida 955 gektar, Sirdaryo tumanida 1095 gektar va Xovos tumanida 260 gektar zaxirada turgan qishloq xoʻjaligi yer maydonlarini uzoq muddatga ijaraga berish toʻgʻrisida tuman hokimlarining qarorlarini qabul qilish. 2019-yil 10-oktabr - Sirdaryo viloyati hokimligi, Boyovut, Guliston, Oqoltin, Sardoba, Sirdaryo va Xovos tumanlari hokimliklari 2. Sirdaryo viloyatida “Oʻzbekiston temir yoʻllari” AJ hamda boshqa tashabbuskorlarga ajratiladiganqishloq xoʻjaligi yerlaridan samarali foydalanish boʻyicha amalga oshiriladigan tadbirlar 4. “Oʻzbekiston temir yoʻllari” AJ hamda boshqa tashabbuskorlarga ajratib beriladigan qishloq xoʻjaligi ekin yerlarida tekislash, chuqur shudgorlash va shoʻr yuvish tadbirlarini amalga oshirish. 2019-2020-yillar “Oʻzbekiston temir yoʻllari” AJ hamda tashabbuskorlarning oʻz mablagʻlari Sirdaryo viloyati hokimligi, “Oʻzbekiston temir yoʻllari” AJ, tumanlar hokimliklari, tashabbuskorlar 5. “Oʻzbekiston temir yoʻllari” AJ hamda boshqa tashabbuskorlarga ajratib beriladigan sugʻoriladigan yerlarning meliorativ holatini hamda sugʻorish va kollektor-drenaj tarmoqlarining texnik holatini yaxshilash maqsadida: kollektor-drenaj tarmoqlarini rekonstruksiya qilish, taʼmirlash va tiklash; shuningdek, sugʻorish tarmoqlarini rekonstruksiya qilish, taʼmirlash va tiklash ishlarini amalga oshirish. 2019-2020-yillar Har yillik Investitsiya dasturlari, davlat budjeti mablagʻlari, “Oʻzbekiston temir yoʻllari” AJ hamda tashabbuskorlarning oʻz mablagʻlari Suv xoʻjaligi vazirligi, Sirdaryo viloyati hokimligi, “Oʻzbekiston temir yoʻllari” AJ, tumanlar hokimliklari, tashabbuskorlar 6. Tashqi bozor talabini oʻrgangan holda eksportbop mahsulotlar yetishtirish hajmlarini koʻpaytirish uchunilgʻor xorijiy tajribalar asosida 200 gektar maydonda zamonaviy issiqxonalar tashkil etish loyihalarini shakllantirish; shakllantirilgan loyihalarni moliyalashtirish va amalga oshirish choralarini koʻrish. 2019-yil 30-sentabr 2020-yil 31-dekabr Tashabbuskorlarning oʻz mablagʻlari va tijorat banklarining kreditlari Bogʻdorchilik va issiqxona xoʻjaligini rivojlantirish agentligi, Sirdaryo viloyati hokimligi, tuman hokimliklari va tashabbuskorlar 3. Sirdaryo viloyatidagi foydalanilmayotgan yerlarda eksportbop qishloq xoʻjaligi mahsulotlarini yetishtirish va chorvachilikni rivojlantirish boʻyicha amalga oshiriladigan tadbirlar 7. Tashabbuskorlarga ajratiladigan yer maydonlarining holatidan kelib chiqqan holda ushbu maydonlarga yuqori daromadli, shuningdek, eksportbop qishloq xoʻjaligi ekinlarini joylashtirish va ekishni tashkil etish. 2020-yildan boshlab muntazam ravishda Tashabbuskorlarning oʻz mablagʻlari Sirdaryo viloyati hokimligi, tuman hokimliklari va tashabbuskorlar 8. Sirdaryo viloyati tumanlarida 150 gektarga “lyuffa”, 150 gektarga “indigoma”, 230 gektarga “topinambur”, 1750 gektarga “shirinmiya” oʻsimliklarini ekish; mazkur ekinlarni ekish uchun talab etiladigan urugʻliklarni (koʻchatlarni) tashabbuskorlarga yetkazib berish. 2020-yildan boshlab Tashabbuskorlarningoʻz mablagʻlari Sirdaryo viloyati hokimligi, tumanlar hokimliklari va tashabbuskorlar, Innovatsion rivojlanish vazirligi 9. Qishloq xoʻjaligi yerlaridan foydalanuvchilarga eksportbop qishloq xoʻjaligi ekinlarini ekish, parvarishlash va mahsulot yetishtirish boʻyicha ilmiy asoslangan tavsiyalar berish va amaliy yordam koʻrsatish. Doimiy - Qishloq xoʻjaligi vazirligi, Suv xoʻjaligi vazirligi, Sirdaryo viloyati hokimligi, tuman hokimliklari 10. Pillachilik ozuqa bazasini mustahkamlash maqsadida Boyovut tumanida 3 gektar, Guliston tumanida 2 gektar va Oqoltin tumanida 9 gektar yer maydonini tumanlar “Agropilla” masʼuliyati cheklangan jamiyatlariga ajratib berish. 2019-yil 10-sentabr - Sirdaryo viloyati hokimligi,Boyovut, Guliston va Oqoltin tuman hokimliklari tuman “Agropilla” MChJlar Ajratilgan yer maydonlarida tutning serhosil navlari plantatsiyalari barpo etish. 2020-yil 1-aprel 11. Mirzabod tumanida 150 ming bosh parranda boqishga moʻljallangan zamonaviy parrandachilik kompleksini qurish loyihasini ishlab chiqish va ishga tushirish. 2020-yil 31-dekabr “Oʻzbekiston temir yoʻllari” AJ mablagʻlari “Oʻzbekiston temir yoʻllari” AJ,Mirzaobod tumani hokimligi 12. Tashabbuskorlarga ajratilgan jami 3929 gektar, jumladan Boyovut tumanida 919 gektar, Guliston tumanida 565 gektar, Oqoltin tumanida 220 gektar, Sardoba tumanida 973 gektar, Sirdaryo tumanida 991 gektar va Xovos tumanida 2601 gektar qishloq xoʻjaligi yerlarida jami 36 ta, shundan 31 ta qoʻychilik va echkichilik, 5 ta yilqichilik va tuyachilik loyihalarini amalga oshirish. 2019-2020-yillar Tijorat banklarining kreditlari va tashabbuskorlarningoʻz mablagʻlari Sirdaryo viloyati hokimligi, Veterinariya va chorvachilikni rivojlantirish davlat qoʻmitasi, “Oʻzchorvanasl” agentligi,tumanlar hokimliklari, tashabbuskorlar 13. Qoʻychilik, echkichilik, yilqichilik va tuyachilik loyihalarini amalga oshirish uchun tashabbuskorlarga bank kreditlari ajratish va chetdan zotdor qoʻy, echki va tuya olib kelish. 2020-yil mart, shartnoma asosida Tijorat banklarining kreditlari va tashabbuskorlarningoʻz mablagʻlari Veterinariya va chorvachilikni rivojlantirish davlat qoʻmitasi, “Oʻzchorvanasl” agentligi, tuma�lar hokimliklari, tashabbuskorlar T/r Tumanlar nomi Jami loyihalar shu jumladan, yoʻnalishlar boʻyicha: Qoʻychilik va echkichilik Yilqichilik va tuyachilik soni chorva mollari bosh soni maydoni, ga soni bosh soni maydoni, ga soni bosh soni maydoni, ga 1. Boyovut 14 4 302 919 13 4 270 854 1 32 65 2. Guliston 3 2 080 565 2 2 000 388 1 80 177 3. Oqoltin 1 1 100 220 1 1 100 220 - - - 4. Sardoba 4 4 865 973 4 4 865 973 - - - 5. Sirdaryo 12 4 415 991 10 4 355 871 2 60 120 6. Xovos 2 1 035 261 1 1 005 201 1 30 60 Jami: 36 17 797 3 929 31 17 595 3 507 5 202 422